
gravissima dispendia provcnisse ; et quod verisimiliter time-
batur ne graviora contigerint in futurum, comninnicato
bonorum et magnatum consilio ; IN NOMINE PATRIS ET FILII
ET SPIRITUS SANCTI praedictas provisiones, ordinationes,
statuta et obligationes omnes, quocunque modo censeantur,
et quidquid ex eis vel occasione eorum subsecutum est, per
dictum nostrum, seu ordinationem nostram, cassamus et
irritamus, maxime cum appareat summum pontificem eas
per litter as suas cassas et irritas nunciasse ; ordinantes quod
tam dictus rex quam barones et alii quicunque praesenti com-
promisso consenserunt, et de praedictis observandis se quo-
quomodo astrinxerunt, se de eisdem quiet ent penitus et
absolvant. Adjicimus etiam quod ex vi seu viribus praedi-
ctarum provisionum sive obligationum seu ordinationum, vel
alicujus jam super hoc concessae potestatis a rege, nullus nova
statuta faciat neque jam facta teneat vel observet, nee pro-
pter non-observantiam praedictorum debeat aliquis alterius
capitalis vel aliter inimicus haberi, vel poenam propter hoc
aliquam sustinere. Decernimus etiam quod omnes litterae,
super praemissis provisionibus et eorum occasione confectae,
irritae sint et inanes, et ordinamus quod ipsi regi Angliae re-
stituantur a baronibus et reddantur. Item dicimus et ordina-
mus quod castra quaecunque fuerint tradita custodienda ad
securitatem seu occasione praedictorum et adhuc sunt detenta,
libere a dictis baronibus eidem regi reddantur, tenenda ab
eodem rege sicut ea tenebat ante tempus dictarum provi-
sionum. Item dicimus et ordinamus quod libere liceat
praedicto regi capitalem justitiarium, cancellarium, thesaura-
rium, consiliarios, justitiarios minores, vicecomites et quos-
cunque alios officiates ac ministeriales regni sui ac domus suae
praeficere, destituere et amovere, pro suae libito voluntatis,
sicut faciebat et facere poterat ante tempus provisionum
praedictarum. Item retractamus et cassamus illud statutum
factum quod regnum Angliae de cetero per indigenas guberne-
tur, necnon ut exirent alienigenae non reversuri, exceptis illis
quorum moram fideles regni communiter acceptarent ; ordi-
nantes per dictum nostrum quod liceat alienigenis morari in
dicto regno secure ; et quod rex possit alienigenas et indigenas
vocare secure ad consilium suum, quos sibi viderit utiles et
fideles, sicut facere poterat ante tempus praedictum. Item
dicimus et ordinamus, quod dictus rex plenam potestatem
et liberum regimen habeat in regno suo et ejus pertinentiis,